**Vuosien 2021 ja 2022 hv-alueiden rahoituksen määräytymisen laskelmat**

Havaittu laskentavirhe alueellisten järjestämisvastuullisten määrässä

VM/KAO/20.5.2021

Sosiaali ja terveydenhuollon sekä pelastustoimen järjestämisvastuullisten määrästä ei ole valmista kaiken kattavaa kuntakohtaista tilastoa ja järjestämismallit vaihtelevat alueittain. Kuntaliitto kuitenkin tuottaa tietoa, jota laskelmassa on hyödynnetty. Kuntaliiton tiedot eivät kuitenkaan olleet siinä muodossa, että niitä olisi voitu suoraan viedä rahoituslaskelmaan, vaan aineisto on pitänyt käsitellä kuntakohtaisesti ja koodata uudestaan. Näin on saatu kuntakohtainen pohjadata järjestämisvastuullisten määrästä, jota on hyödynnetty rahoituslaskelmissa. Kuntakohtaisen aineiston määrittelyssä on kuitenkin tapahtunut näppäilyvirhe koskien sote-kuntayhtymien pisteytystä, joka on havaittu vasta 19.5. tulleen palautteen myötä.

Virhe vaikuttaa erityisesti Etelä-Savoon ja Keski-Suomeen. Etelä-Savon osalta järjestämisvastuullisia oli laskettu 6 liikaa ja Keski-Suomessa 7 liian vähän. Muilla alueilla määrät eivät muuttuneet. Tämän seurauksena Etelä-Savon rahoitus vuosille 2021-22 laskee aiempaan laskelmaan verrattuna yhteensä noin 590 000 euroa (-20%) ja Keski-Suomen kasvaa 670 000 euroa (21%). Muilla alueilla muutos rahoituksessa on marginaalinen ja tulee siitä, että koko maassa järjestämisvastuullisia on korjattuna 260 eli yksi enemmän kuin aiemmin. Näin olleen rahoitus/järjestämisvastuullinen pienenee hieman.